జీశాట్-16
భారత కమ్యూనికేషన్ ఉపగ్రహాల వ్యవస్థలో జీశాట్-16 రూపంలో మరో కలికితురాయి చేరింది. డిసెంబరు 7, 2014న ఏరియెన్ రాకెట్ ద్వారా ఈ ఉపగ్రహాన్ని భారత అంతరిక్ష పరిశోధన సంస్థ (ఇస్రో) విజయవంతంగా ప్రయోగించింది. ఇప్పటి వరకు ఇస్రో నుంచి నింగికి చేరిన కమ్యూనికేషన్ ఉపగ్రహాల్లో జీశాట్ 16 బరువైంది. ఇంటర్నెట్, టీవీ, డీటీహెచ్ సేవలను మరింత విస్తరించడంలో ఇది దోహదపడుతుంది.
జీశాట్-12 ఉపగ్రహం
జీశాట్-12 ఉపగ్రహాన్ని, పీఎస్ఎల్‌వి C-17 ఉపగ్రహవాహకనౌక ద్వారా, శ్రీహరికోటలోని సతీష్ థావన్ అంతరిక్షకేంద్రంలోని రెండవ లాంచ్ ప్యాడ్ నుండి, జూలై 15,2011న ప్రయోగించారు.ఉపగ్రహం యొక్క జీవిత కాలం 8 సంవత్సరాలు.